Document ID: 32014D0076

DEĊIŻJONI TAL-KUNSILL
tal-11 ta’ Frar 2014
li taħtar il-membri tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea
(2014/76/UE)
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari t-tieni paragrafu tal-Artikolu 255 tiegħu,
Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 106a(1) tiegħu,
Wara li kkunsidra l-inizjattiva tal-President tal-Qorti tal-Ġustizzja tal-25 ta’ Novembru 2013,
Billi:
(1)
Taħt l-ewwel paragrafu tal-Artikolu 255 tat-Trattat dwar il-Funzjonament tal-Unjoni Ewropea, għandu jiġi stabbilit kumitat sabiex jagħti opinjoni dwar l-idoneità tal-kandidati sabiex jaqdu d-dmirijiet ta’ Imħallef u ta’ Avukat Ġenerali tal-Qorti tal-Ġustizzja u tal-Qorti Ġenerali qabel ma l-gvernijiet tal-Istati Membri jagħmlu l-ħatriet (minn hawn il-quddiem il-“kumitat”).
(2)
Il-kumitat għandu jikkonsisti minn seba’ persuni magħżula minn fost membri preċedenti tal-Qorti tal-Ġustizzja u tal-Qorti Ġenerali, membri ta’ qrati supremi nazzjonali u avukati ta’ kompetenza rikonoxxuta, li wieħed minnhom għandu jiġi propost mill-Parlament Ewropew.
(3)
Għandu tiġi kkunsidrata kompożizzjoni ekwilibrata tal-kumitat, kemm f’termini ta’ bażi ġeografika kif ukoll f’termini tar-rappreżentanza tas-sistemi legali tal-Istati Membri.
(4)
Għalhekk huwa meħtieġ li jinħatru l-membri tal-kumitat u l-President tiegħu,
ADOTTA DIN ID-DEĊIŻJONI:
Artikolu 1
Għal perijodu ta’ erba’ snin mill-1 ta’ Marzu 2014, dawn li ġejjin huma maħtura membri tal-kumitat previst mill-Artikolu 255 tat-Trattat dwar il-Funzjonament tal-Unjoni Ewropea:
Is-Sur Jean-Marc SAUVÉ, President
Is-Sur Luigi BERLINGUER
Is-Sinjura Pauliine KOSKELO
Lord MANCE
Is-Sur Péter PACZOLAY
Is-Sur Christiaan TIMMERMANS
Is-Sur Andreas VOSSKUHLE
Artikolu 2
Din id-Deċiżjoni għandha tidħol fis-seħħ fl-1 ta’ Marzu 2014.
Magħmul fi Brussell, il-11 ta’ Frar 2014.

Labels: 9
15